Atle Pettersen

Atle Pettersen (født 5. september 1989) er en norsk vokalist, låtskriver, programleder og skuespiller fra Skien. Pettersen er tidligere kjent som vokalist i bandet Above Symmetry, som spiller melodiøs progressiv metal, men han er nå vokalist i det norske rockebandet The Scheen. I 2014 vant The Scheen Emergenza festival, verdens største musikkonkurranse for usignerte band med hele  deltakere fra 150 land. Pettersen er også kjent for å ha kommet på andreplass i X Factor og som vinner av Skal vi danse i 2011.

Oppvekst og tidlig karriere
Atle Pettersen vokste opp på Borgestad i Skien kommune, og startet sin sangkarriere i barnekoret Gla'vox, tilhørende Gulset kirke. I 2002 reiste Pettersen sammen med tre andre barn i koret til Thailand for å synge sammen med barna i en menighet der. Da Pettersen returnerte til Norge lagde han CD-en Sammen, som etter ekstraopplag innbrakte 40 000 kroner til inntekt for de hjelpetrengende barna. Atle Pettersen var også en periode vikarorganist i menigheten, helt fra han var 13 år gammel. 

Pettersen deltok i Melodi Grand Prix junior i 2003 med sangen «Hekta på brett» som han hadde skrevet selv. Sangen ble fremført sammen med en venninne, Stine Cecilie Hillestad. I 2006 deltok Pettersen også i Kjempesjansen på NRK.

Atle Pettersen ble et kjent navn i musikermiljøet i Telemark etter at bandet Above Symmetry (under navnet Illusions med Pettersen som frontvokalist) vant Ungdommens kulturmønstring i Telemark i 2006. Pettersen opptrådte i årene som fulgte med bandet flere steder. Atle Pettersen fikk også i oppdrag å være programleder for Sluserock 2008 sammen med Charlotte Thorstvedt.

Gjennombrudd med X Factor
Høsten 2010 deltok Atle Pettersen i den norske versjonen av X Factor på TV 2. Også i denne konkurransen benyttet Pettersen seg av egenkomponerte låter, blant annet «Traces Inside» på audition. Sangen hadde Pettersen komponert sammen med de øvrige medlemmene av Above Symmetry. Pettersen hadde Marion Ravn som mentor i programmet. X Factor ble det nasjonale gjennombruddet for Pettersen, siden programmet høsten 2010 hadde gjennomsnittlig 596 000 seere hver fredagskveld. Atle Pettersen kom på andreplass i konkurransen, bak vinneren Hans Bollandsås.

Veien videre etter X Factor
Den 4. desember 2010 fremførte han låten «Lean on me» sammen med Annsofi Pettersen og Mohamed Abdi Farah på TV 2s Artistgalla. Våren 2011 opptrådte Pettersen som gjesteartist for det symfoniske power metal-bandet Kamelot. 

Den 11. november 2011 ga Atle Pettersen ut sitt første soloalbum; Based on a True Story. Albumet nådde 3.-plass på VG-lista. Den første singlen Light on nådde 8.-plass på VG-lista.. Singelen Shine solgte til gull.

Høsten 2011 deltok Atle Pettersen også i TV 2s program Skal vi danse. Han danset sammen med Marianne Sandaker og vant hele konkurransen etter å ha slått Kari Traa i finalen. Høsten 2011 ble Pettersen i tillegg den nye frontfiguren i Polices reklamekampanje i Norge.

I 2012 opprettet Pettersen rockebandet The Scheen, sammen med sine tidligere bandmedlemmer fra Above Symmetry. Rockegruppen ga ut sin første singel, «I am I», 6. mai 2013, og deres første album, The Scheen, ble utgitt i februar 2014. 10. august 2014 vant bandet verdens største band-konkurranse for usignerte band, Emergenza.

Høsten 2013 deltok Pettersen i NRK-programmet Stjernekamp, der han endte på tredjeplass. I november 2013 var han også med i forestillingen The Beatles – It was 50 years ago today. I 2015 var Pettersen programleder for NRKs Sommeråpent en uke sammen med Nadia Hasnaoui.

Høsten 2016 debuterte han og Stian Blipp som musikalstjerner i en oppsetning av musikalen Singin' In The Rain på Folketeateret i Oslo.

Solokarriere 
I 2016 ga Atle Pettersen ut sin første singel som soloartist, «Ready to love» , under artistnavnet ATLE.

Han var også med i Soot-spelet i Ørje med rollen Engebret Soot sommeren 2018.

Programleder 
Pettersen har ledet programmet Beat for Beat siden 2016.

Diskografi

Album 
Based on a True Story (2011)

Singler 
Bandana (2010), med Snobe
Light on (2010)
Save Me (2011)
Shine (2011)
Let Me In (2011)
Amazing (2012), med Rex Ajieh
Make Them Wait (2013)
I am I (2013)
Building a Life (2014)
Like Frankie (2014)
Julenissen kommer i kveld (2014), med Haddy Njie
Ready to Love (2016)
Number One (2017)
Misbehave (2017)
Usynlig (2017)

The Scheen

Album 
The Scheen (2014)

Singler 
I am I (2013)
Run (2014)
City Lights (2014)

Above Symmetry (tidl. Illusion & Aspera)
Two Worlds Demo (2005)
Illusion Demo (2006)
Ripples (2011)

Singler/EP-er 
Square Edged Circle (2007)

Deltar på 
 Melodi Grand Prix junior 2003: MGP jr. 2003 (2003)
 Pagan's Mind: God's Equation (2007)
 The Animals: Last Live Show (2008)
 X Factor: X Factor 2010 (2010)
 Aeon Zen: Enigma (2013)
 Speakeasy: Wildfire (2013)
 Lisa Ajax: Collection (2017)
 Universal Music: Hits for Kids 38 (2017)
 Alan Walker, Au/Ra & Tomine Harket: Darkside (2018)

TV-opptredener og film
 2003: «Melodi Grand Prix junior» - deltaker
 2006: «Kjempesjansen» - deltaker
 2010: «X-Faktor» - deltaker
 2011: Skal vi danse - deltaker
 2014:  Stjernekamp - deltaker
 2014: «Julemorgen» - programleder
 2015: «Sommeråpent» - programleder
 2015–: «Beat for beat» - programleder
 2015: «Kvelden før kvelden» - programleder
2020: "71 grader nord" - deltaker

Referanser

Eksterne lenker 
 
 
 

Norske sangere
Skal vi danse-deltakere
Norske programledere
Personer fra Skien kommune
71° nord-deltakere
Deltakere i Melodi Grand Prix junior
Deltakere i Melodi Grand Prix 2021
Deltakere i Stjernekamp